«Նիդերլանդական Օրագրի» 5-ամյակի (փաստացի՝ 9) կապակցությամբ շնորհավորական ուղերձներ ունեցանք Նիդերլանդահայ գրեթ բոլոր համայնքներից և բազմաթիվ կառույցներից: «Նիդերլանդական Օրագրին» շնորհավորել են Հաագայի, Մաստրիխտի, Նայմեխենի, Ամստերդամի, ՈՒտրեխտի, Ալմելոյի, Դեն Բոսի, Պյուրմերենդի և այլ քաղաքների հայ համայնքի ղեկավարներն ու անդամները: Արձագանքներ ունեցանք նաև Հայաստանից ու սփյուռքից, որոնց մի մասը ցանկանում ենք ներկայացնել մեր ընթերցողին: